Poliția din Vietnam a confiscat sute de mii de prezervative folosite care erau spălate și revândute.
324.000 de prezervative au fost confiscate de poliția din Vietnam. Acestea erau deja folosite, iar fabrica din Binh Duong le spăla și le revindea. Prezervativele erau vândute către hoteluri și magazine.
Poliția din Vietnam a confiscat 324.000 de prezervative folosite care erau spălate, ambalate și apoi revândute, informează Daily Mail.Fabrica din Binh Duong avea zeci de lucrători care îndeplineau această sarcină.Prezervativele erau revândute către hoteluri și magazine, iar autoritățile spun că o cantitate considerabilă a ajuns deja pe piață către persoane care nu cunosc proveniența.Pham Thi Thank Ngoc, proprietarul fabricii, în vârstă de 33 de ani, a fost arestat. Proprietarul a declarat că primea prezervative folosite o dată pe lună de la o persoană necunoscută.Cele 360 de kilograme de prezervative vor fi distruse de autorități."Prezervativele sunt clasificate ca produse medicale, așa că vom vedea ce legi a încălcat proprietarul", a declarat un oficial al guvernului.